Conclave (soinu-banda)

Conclave (Original Motion Picture Soundtrack) Edward Bergerrek zuzendutako 2024ko Conclave filmaren soinu-bandaren diskoa da. Volker Bertelmannek konposatu zuen soinu-banda eta diskoa Back Lot Musicen bidez argitaratu zen 2024ko urriaren 25ean.

Soinu-bandan zehar gehien entzuten den soinua Cristal Baschet instrumentuarena da. Bertelmannek hain ezagunak ez ziren instrumentuekin esperimentatu zuen, ez zuelako nahi musika klasikoegia edo eklesiastikoegia izatea. London Contemporary Orchestrak eta Budapest Art Orchestrak interpretatu zuten musika, Robert Amesek eta Peter Pejtsikek zuzenduta, hurrenez hurren.

Soinu-bandak kritika positiboak jaso zituen kritikarengandik eta Bertelmann Jatorrizko soinu-banda onenaren Oscar Sarirako, Jatorrizko soinu-banda onenaren BAFTA Sarirako, Jatorrizko soinu-banda onenaren Urrezko Globo Sarirako, Soinu-banda onenaren Critics' Choice Movie Awards Sarirako, Jatorrizko soinu-banda onenaren Satellite Sarirako eta Film bateko jatorrizko soinu-banda onenaren HMMA Sarirako izendapenak jaso zituen.

 Aurrekariak eta ekoizpena 
Volker Bertelmann alemaniar musikagileak Conclave filmaren jatorrizko soinu-banda konposatu zuen. Hau Berger zuzendariarekin batera lan egin zuen bosgarren aldia izan zen. Oscar Sarien 95. edizioaren prentsa tourrean, non Bertelmannek Bergerren Im Westen nichts Neues (2022) filmaren soinu-bandarengatik Jatorrizko soinu-banda onenaren sarirako izendapena jaso zuen (irabazi zuena), Bergerrek Conclave filmari buruz hitz egin zion Bertelmanni. Bergerrek esan zion Vatikanoko musika errenazentista eta barrokoa saihestea nahi zuela, ez zulea nahi "ez eklesiastikoegia ez klasikoegia" izatea. Horrek Bertelmann hain ezagunak ez ziren instrumentuekin esperimentatzera eraman zuen.
Bertelmannek ehun urteko harmonium bat erabili zuen nota baxuak jotzeko Im Westen nichts Neues filmaren soinu-banda sortzerakoan, eta antzeko planteamendu bat erabili behar izan zuen Conclave filmarako, kutsu erlijiosoa lortzeko. "Sintetizadore baten edo elektronikoa den zerbaiten antzeko soinua" zuen tresna akustiko baten bila ibili ondoren, Bertelmannek Cristal Bascheta aukeratu zuen, esku bustiekin jotzen den kristalofonoa, filmaren soinu-bandaren soinu nagusi gisa. Instrumentua tematikoki egokia zen filmaren soinu-bandarako, "beste mundu bateko espazio baten" sentsazioa sortzen baitu, eta eskuz jotzeak soinu "arraroak eta jainkotiarrak" sortzen lagundu zion. Bertelmannek azaldu zuen: "Cristal Baschetaren gaia sentimendu erlijioso bat, barne indarra eta sinesmena ospatzen ari da, adieraziz gizakientzat garrantzitsua den zerbait dela. Hala ere, aldi berean, beste parte batzuetan gauza ilunagoak egiteko ere balio dit".Horrez gain, Bertelmannek hari instrumentuei ricochet arku-teknika erabiliz jotzeko esan zien. Soinuak geruzatan antolatu zituen, era taktiko eta aberetiar batean, Bertelmannek sentitzen zuelako "[oso] tribala den erritu bat ikusten ari garela" eta hori pixka bat gehiago areagotu eta "gordinagoa egin" nahi izan zuen. Soinu-bandari ziurgabetasuna gehitu nahi zion, "beti zehatza ez den musika sortuz", eta horretarako, Kapera Sistinoaren arrakalen antzera, "soinu aleatorioak, arraroak" gaineratu zizkion soinu-bandari. Filmeko kardinal talde ezberdinen arteko aurkakotasuna islatzeko, Bertelmannek batzuetan polirritmiak erabili zituen, adibidez, hirukotxoak kortxeaerdien aurka.

Filmaren hainbat eszenetan pertsonaia nagusi bat baino gehiago agertzen zirenez batera, Bertelmannek erabaki zuen egoera jakinetarako motiboak sortzea, pertsonaia bakoitzarentzako motiboak sortu beharrean. Musika sartu zuen elkarrizketetan ere, soinuen elkarren arteko loturak galdu gabe.

"Seal the Room" abestia gainerako soinu-banda amaitu eta gero sortu zuen. Bertelmannek, Bergerrek eta Tessa Ross ekoizleak amaierako kredituen musikaren guztiz kontrakoa zen abesti bat nahi zuten, "arnasa sakon eta lasaigarri baten modukoa izango zena, argia berriro sartzen konklabea amaitu ondoren." Hiru saiakeraren ondoren, Bertelmannek besteek gustuko zuten bertsio bat sortzea lortu zuen, eta, asko gustatu zitzaienez, beste abesti batzuk ordezkatu zituzten abesti horrekin filmean zehar.
 Abestien zerrenda 

 Ekipoa 
Kredituak Film Music Reporter gunetik egokituta:

 Musikaren konposatzaile eta ekoizlea: Volker Bertelmann
 Musikaren gainbegiralea: Jenn Egan
 Soinu-bandaren ko-produktorea: Ben Winkler
 Musikaren edizioa: Richard Armstrong
 Soinu-bandaren nahastea: Daniel Kresco
 Argitaratzea: Pine and Oak Publishing, House Conclave LimitedInstrumentuak:

 Cristal Bascheta: Marc Chouarain
 Biolina eta biola: Karina Buschinger
 Txeloak: Laura Wiek, Daniel Brandl, Moritz Benjamin Kolb
 Kontrabaxua and kontrabaxu soinu bereziak: Yair Elazar Glotman
 Ahotsa and ahots teknikaria: Alev Lenz
 Klarinetea and klarinete baxua: Andy Miles
 Sintetizadore modularra: Francesco Fabris
 Perkusioa: Kai Angermann
 Gong grabazio gehigarriak: Lennart Saathoff
 Txelo eta tinbal grabazio gehigarriak: Ben Winkler

London Contemporary Orchestra:

 Zuzendaria: Robert Ames
 Orkestrazioa: Jan Andrees, Gregor Keienburg, Raffael Seyfried
 Pro-tools teknikariak: Alexander Nikoleit, Philipp Kaminsky, Ozan Tekin, Paul Müller Reyes, Lambert Windges, Benedikt Wild, Ramon Gonzalez, Isabella Forster
 1. biolina (laukote and sekzioaren burua): Zahra Benyounes
 1. biolinak: Haris Jenson, Antonia Kessel, Anna De Bruin, Nicole Crespo O’Donoghue, Nicole Stokes
 2. biolina (laukote and sekzioaren burua): Venetia Jollands
 2. biolinak: Alicia Berendse, Guy Button, Patrick Dawkins, Nadine Nagen, Radhika De Saram
 Biola (laukote and sekzioaren burua): Zoe Matthews
 Biolak eta txeloa  (laukote and sekzioaren burua): Matthew Kettle, Elisa Bergersen, Meghan Cassidy
 Txeloak: Nathaniel Boyd, Verity Evanson, Eve Heyde
 Baxuak: Tom Walley, Gwen Reed
 Kopista: Ananda Chatterjee
 LCO grabazio proiektu arduradunak: Cassandra Curling, Meg Monteith
 LCO orkestraren arduraduna: Amy-Elisabeth Hinds
 Grabazio lekua: Angel Recording Studios, Londres
 Grabazioaren teknikaria: John Barrett
 Grabazioaren zinta operadorea OP: Daniel Hayden

Budapest Art Orchestra:

 Zuzendaria: Peter Pejtsik
 Kontratista/orkestraren musikaren ekoizlea: Miklos Lukacs
 Grabazio lekua: East Connection Music Recording Co., Studio 22, Budapest
 Grabazioaren teknikaria: Gabor Buczko
 Grabazioaren zinta operadorea: Miklos Lukacs Sr.

 Erreferentziak 

 Kanpo estekak